שלום לכם!
אני ד"ר קירק לייפסו
ואני רופא ילדים ומומחה למחלות מדבקות.
ואני רוצה לעזור לכם לשמור על בריאות המשפחה שלכם.
אתם פונים לרופאים ולמטפלים אחרים
כי אנו משתמשים בידע העדכני והאמין ביותר
כדי לטפל בפציינטים שלנו.
זה עומד בבסיס השירות שאני נותן
והסיבה לכך שמלכתחלה רציתי להיות רופא:
להשתמש ברפואה כדי לעזור לאנשים להיות הכי בריאים שאפשר.
בעשור האחרון,
סלבריטאים ואנשים שהכריזו על עצמם כגורו-בריאות
הביעו את עמדותיהם בנוגע לחיסונים.
עמדות אלה לא מגובות במחקרים או בדיקות אמינים,
ועמדותיהם הופרכו שוב ושוב על ידי מדע הרפואה,
אותו מקור שעליו אתם סומכים שיטפל בכם בשעת הצורך.
קשה להוכיח שמשהו אינו נכון.
זה כמו לבקש ממני לתפוס את המפלצת בארון
כדי להוכיח שהיא לא קיימת.
זה בלתי אפשרי.
לפעמים אנו נתקלים באותן עמדות ספקניות,
אפילו במרפאות,
המקום אליו ההורים פונים,
כשזה נוגע לבריאות ואיכות החיים של משפחתם.
אם כך, מדוע כל כך הרבה הורים מטילים בנו ספק
כשזה נוגע לחיסונים שגרתיים?
זו שאלה טובה.
רק כדי שתבינו ותוכלו להחליט החלטה מושכלת
בעזרת מקורות אמינים.
הורים ששומעים את העמדות הללו נותרים לעיתים קרובות מבולבלים ונבוכים.
התוצאה היא שישנם ילדים שלא מקבלים את החיסונים השגרתיים,
ובריאותם עומדת בסכנה כתוצאה מכך.
לרופאים ואחיות איכפת קודם כל מהבריאות שלך ושל ילדיך.
היום אדבר על כמה שאלות ותהיות נפוצות בנוגע לחיסונים
ואני מפציר בכם להמשיך בשיחה הזו עם הרופא.ה שלכם.
אני מקווה שתבחרו בחכמה עבור כל בני המשפחה שלכם
ושתתבססו על מדע הרפואה.
בכל שנה, חיסונים שגרתיים מגנים על משפחות וילדים בקנדה
מפני מחלות שאותן ניתן למנוע.
והיי, מחטים זה לא כיף.
כהורה בעצמי, אני לא אוהב לראות את הילדים שלי כואבים.
אבל חיסונים יכולים להגן רק כשמשתמשים בהם
בדיוק כמו חגורת בטיחות ברכב.
אם אתם משתהים, או לא מתחסנים,
הילד שלכם מפספס את ההגנה הזו.
לחיסונים יש ציון בטיחות גבוה מאד,
והם נבדקים ומנוטרים באופן רציף בכל רחבי העולם ובקנדה
לפני שיש אישור להשתמש בהם.
אתם הורים גאים לתינוק בריא.
מזל טוב!
כחלק מכל הפעולות השגרתיות החדשות בחייכם,
כמו סדר יום של שינה והאכלה,
הרופא ייתן לכם את לוח החיסונים.
לוח החיסונים מפרט מתי צריך לקבוע פגישה
למנה הראשונה ולמנות העוקבות של החיסונים.
מתחילים בסביבות גיל חודשיים.
אם כבר פספסתם זריקות, עדיין ניתן להשלים אותן.
דברו עם הרופא או עם האחות שלכם כדי שיחזירו אתכם למסלול.
כל חיסון שהתינוק מקבל עוזר למערכת החיסונית שלו
להילחם במחלות
שעלולות אחרת לפגוע באיברים פנימיים, בגפיים, וביכולות החשיבה והדיבור שלו.ה.
אז איך חיסון עובד?
החיסון מעורר תגובה של מערכת החיסון של התינוק שלכם
שלומדת לזהות, ואז לתקוף
ולהגן מפני זיהומים
במקרה של חשיפה עתידית.
לפעמים דרושות מספר מנות חיסון כדי להגיע למידת ההגנה הטובה ביותר.
הטיימינג חשוב.
כמו בחקלאות, או בטיפול ברכב,
חיסון מתאים בגיל המתאים
מבטיח שהתהליך יעבוד כמו שצריך.
לפני שנים רבות, זה לא היה נדיר לראות,
במהלך חמש השנים הראשונות לחיים, ילדים מתים או סובלים
מתסמינים ארוכי טווח של מחלה שחיסון יכול היה למנוע.
חיסונים שינו את התמונה.
תכניות חיסון
היו אחת מההתערבויות היעילות ביותר של מערכת בריאות הציבור,
והצילו מיליוני חיים ברחבי העולם במאה האחרונה.
אבל אפילו היום,
מקרים של מחלות שניתנות למניעה על ידי חיסון
עדיין מופיעים, ויכולים להתפשט במערכות החינוך השונות.
וזה מסכן את הילדים האחרים שעלולים להידבק בחצבת, חזרת, אדמת,
שעלת ודלקת קרום המוח.
יש ילדים שחייבים להישאר בבית,
ויש כאלה שחייבים להגיע לבית חולים ולקבל טיפול אנטיביוטי,
ובמקרים קשים,
יסבלו מסיבוכים כמו שיתוק, נכות, חרשות, עיוורון
ואפילו מוות.
חיסונים יכולים להגן מפני המחלות והסיבוכים הללו
ב-2014, התפרצות חצבת בדרום אלברטה וקולומביה הבריטית
בקרב אוכלוסיות לא מחוסנות
הביאה לעשרות מקרים מאומתים ומאות מקרים אפשריים של המחלה
לפני שהכריזו על דעיכתה.
אתם ומשפחתכם יכולים להגן על הילד שלכם
בכך שתוודאו שכל מי שסביבו עומד בחיסונים שנקבעו לו.
בכך, אתם יוצרים מעטפת הגנה מפני מחלות סביב ילדכם.
יש הורים שחוששים
שכמות החיסונים עלולים להכביד על מערכת החיסון של התינוק,
אך אין ראיות שיתמכו בכך.
מערכת החיסון שלנו חשופה כל הזמן לאתגרים חדשים
בסביבה היומיומית שלנו.
חשיפה לחיסונים היא רק חלק קטן
ממה שמערכת החיסון של התינוק צריכה להתמודד איתו,
ותינוקות יכולים להתמודד איתם בקלות.
תופעות הלוואי של החיסונים,
כמו כאב זמני או תסמינים שדומים לשפעת
הם יחסית מינוריים
כשמשווים אותם לתוצאות הגרועות האפשריות של אי מתן חיסון.
תגובות אלרגיות קשות מחיסונים הן מאד נדירות
ומדווחות מיידית לסוכנות הבריאות הציבורית של קנדה
כך שניתן להתמודד עם כל בעיה במהירות.
אז מה עוד החיסונים מכילים?
ובכן, חיסונים מכילים גם כמות קטנה מאד של רכיבים אחרים,
ולכולם תפקיד הכרחי.
הרכיבית הללו עוזרים לחיסון לפעול טוב יותר, מהר יותר ולאורך זמן,
שומרים על סטריליות ועל איכות החיסון בתנאי האיחסון בטמפרטורות שונות.
מעקב צמוד אחרי לוח החיסונים שקבע הרופא שלכם
יוביל לבריאות רציפה וארוכה של ילדיכם.
כך שיגדלו, ילמדו מיומנויות חדשות, ויחוו את החיים.
אני מחסן את ילדיי כי אני יודע את העובדות.
ואם לכם יש ספקות או שאלות דברו עם הרופא או עם האחות שלכם.
קבלו את העובדות הרפואיות מרופא,
שאלו שאלות,
והבינו מה אומרים המחקרים.